توضیحات
موختصر بیو گرافی
منیم آدیم غوُلام حسین ــ آتامین آدی ــ شوُکوُرــ سوی آدیم شاهمارــ 1349 ینجی ایلدن ( آذرخش) عنوانی ایلۀ یازماقا باشلامیشام .
دوُغوُم تاریخی ــ 7 آذر ــ 1313 ینجی ایل ــ 28 نوامبر 1934 ینجی ایل . دوُغوُم یئری أردۀ بیلین پوُلادلی محالی نین زیوۀ کئندی ــ آتام باکی نین ( ایچئری شئهریندۀ دوُغوُلموُشدورــ سوُنرا ایلکین مدرسۀ نی 5 ینجی کیلاسا قئدر باکیدا درس اوُخوُموشدوُر، آمما سوُنرالارآناسی نین جیددی ایستۀ گی ایلۀ گوُنئی آذربایجانا قاییدیب أردۀ بیلین باغ مئشۀ محلۀ سیندۀ اوُز اوُلان ائولریندۀ یاشاماقا باشلامیشلار، بیرنئچۀ ایل سوُنرا قارداشی نین ایستۀ گی ایلۀ آتا بابا یوُردلاری اوُلان زیوۀ کئندینۀ کوُچموُش ؤ آتام اوُز دایی سی قیزی ایلۀ ائولئنیب ؤ من دوُنیایا گئلمیشم .
آمما آتام کئند موحیطیندۀ یاشییا بیلمۀ دیگینۀ گوُرۀ تئهرانا چالیشماقا گئدیر، تئهراندا ؤ بیرنئچۀ باکیدان گئلمیش آذربایجانلیلارلا تانیش اوُلوُر ؤ اوُنلارین گوُستریشلری ایلۀ ( ایستامبوُل) خیاوانیندا بیر کیچیک توُکان آجیر ؤ مئیوۀ سبزۀ آلیش وئریشینۀ باشلییر.
سوُنرالاربیر داها زیوۀ کئندینۀ قایدیرؤ عائلۀ سیندۀ تئهرانا کوُچوُروُر، بیز تئهرانا کوُچدوُکدۀ من آشاغی یوُخاری 3 یاشیم وار ایدی، تئهراندا بیزیم ائویمیز ایستامبوُل خیاوانینا یاخین اوُلان ( شاه آباد) خیاوانیندا ایدی، زامان کئچدیکجۀ من دۀ 6 یاشیندا اوُلموُشدوُم ، بوُنا گوُرۀ دۀ آتام هئر گوُن منی اوُزوُ ایلۀ بیرلیکدۀ توُکانا آپاراردی ؤ دئییردی کی گئرئک یاواش یاواش آلیش وئریشی اوُیرۀ نئسن ، ائلۀ بوُیوُدوُن اوُزوُن بیر توُکان آچارسان .
اوُ زامان ایستامبوُل خیاوانی چوُخ اوُنئملی مکانلاردان بیری ایدی ، بوُنوُندا سبب لری وار ایدی ، چوُنکی بوُ خیاواندا اوُلان آل وئرچیلرؤ توُکان صاحیب لری باشدان باشا آذربایجانلی لار ایدیلار، علاوۀ اوُلاراق قوُزئیدن گئلدیکلرینۀ گوُرۀ چوُخ تمیز، أدبلی ، ساوادلی ؤ نئچۀ دیل بیلیردیلر ، اوُجوُملۀ دن روُس ، ائرمنی ، آلمان ، فارس ، اینگیلیس دیللرین یاخشی بیلیردیلر، أن اوُنئملی سی آذربایجان توُرکجۀ سین تمیز أدبـی دیلدۀ دانیشاردیلار.
تمیزلیک ، ساوادلی أ نئچۀ دیل بیلدیکلرینۀ گوِرۀ اوُ زامانکی سرمایۀ دارلار، دوُولت آداملاری، تانینمیش ریجاللار اوُزلری یا ایشچیلری آلیشوئریشلرین ایستامبوُل خیاوانیدان ائدردیلر، علاؤۀ اوُلاراق ایستامبوُل خیاوانیندا اوُلان رستوُرانلار، کافۀ قنادیلرتئهرانین هئچ بیریئریندۀ یوُخ ایدی ، اوُ جوُملۀ دن : کافۀ قنادی فردوُسی ، تصاج ، آستارا ، نوُشین ، آی بتا ؤ ساسرۀ لر، علاوۀ اوُلاراق مصطفی پایانین رستوُرانی ، رستوُران مرکزی مغازۀ شیلات ؤ چوُخ سایدا میخانالاردان آد آپارماق اوُلار.
داها بیر مسئلۀ بوُکی ناهاردان سوُنرالاراوُنئملی دوُولت ریجاللاری ژورنالیست لر، سیاسچیلر بوُ مکانلاردا خاریجی مأموُرلارلا گوُروُشلری آدلاری گئدن کافۀ رستوُرانلاردا اوُلاردی ، بوُنا گوُرۀ دۀ منیم یاشیم آز اوُلسادا ، اوُ گوُنکوُ حساس چاغلاردا چوُخ شئی لرۀ شاهید اوُلوُردوُم ، اوُزللیکلۀ همان کافۀ لردۀ چالیشان ایشچیلر هم آذربایجانلی ؤ همدۀ آییق ساییق اینسانلارایدیلار، گوُردوُکلرین آز چوُخ دانیشیردیلار.
همدۀ اوُ زامانکی سیاسی پارتیالارین اوُنئملی شخص لرین ؤ حتی رهبرلرین مندۀ بیر چوُخلاری کیمی یاخیندان گوُروُردوُم ، میثال اوُلاراق ریضاخانین تانیمیش شیکنجۀ گری ( پزشک أحمدی) نین توُپخانا مئیدانیدا آتام ، آناملا بیرلیکدۀ اعدامین گوُرموُشم ، علاؤل اوُلاراق محمد ریضا شاهین قوُندارما ترور خبرین سئحر تئزدن ائشیدیکدۀ سئوینرئک آتاما خبر وئرمیشم .
prs_Arab kas_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab